title: Vykonávacie nariadenie Komisie (EÚ) č. 414/2013 zo 6. mája 2013 , ktorým sa spresňuje postup autorizácie rovnakých biocídnych výrobkov v súlade s nariadením Európskeho parlamentu a Rady (EÚ) č. 528/2012  Text s významom pre EHP

text:
               7.5.2013

               SK

               Úradný vestník Európskej únie

               L 125/4

         VYKONÁVACIE NARIADENIE KOMISIE (EÚ) č. 414/2013
   zo 6. mája 2013,
   ktorým sa spresňuje postup autorizácie rovnakých biocídnych výrobkov v súlade s nariadením Európskeho parlamentu a Rady (EÚ) č. 528/2012
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 17 ods. 7,
   keďže:

               (1)

               V nariadení (EÚ) č. 528/2012 sa stanovujú postupy predkladania žiadostí o autorizáciu biocídnych výrobkov a udeľovania tejto autorizácie.

               (2)

               V prípade predloženia žiadosti o dve alebo viac autorizácií biocídnych výrobkov s rovnakými vlastnosťami tomu istému prijímajúcemu príslušnému orgánu alebo agentúre, možno autorizácie udeliť na základe hodnotenia samostatného výrobku a prípadne porovnávacieho posúdenia. V takýchto prípadoch je preto vhodné stanoviť upravený postup autorizácie.

               (3)

               Podmienky týkajúce sa sprístupňovania biocídnych výrobkov na trhu a ich používania by mali vychádzať z vykonaného hodnotenia výrobku. Je preto vhodné požadovať, aby sa biocídne výrobky autorizované v súlade s týmto nariadením autorizovali za rovnakých podmienok ako zhodnotené biocídne výrobky, na ktoré sa vzťahujú, s výnimkou podrobností, v ktorých sa výrobky odlišujú.

               (4)

               Vzhľadom na to, že sa v tomto nariadení spresňuje postup stanovený v nariadení (EÚ) č. 528/2012, ktoré sa uplatňuje od 1. septembra 2013, toto nariadenie by sa malo tiež uplatňovať od uvedeného dátumu.

               (5)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   Predmet úpravy
   V tomto nariadení sa stanovuje postup, ktorý sa uplatňuje v prípade predloženia žiadosti o autorizáciu výrobku (rovnakého výrobku), ktorý je identický s iným biocídnym výrobkom alebo skupinou výrobkov autorizovaných alebo registrovaných v súlade so smernicou Európskeho parlamentu a Rady 98/8/ES (2) alebo s nariadením (EÚ) č. 528/2012 alebo v prípade ktorého bola predložená žiadosť o takúto registráciu alebo autorizáciu (súvisiaci referenčný výrobok), pokiaľ ide o všetky najnovšie informácie poskytnuté v súvislosti s autorizáciou alebo registráciou okrem informácií, v prípade ktorých môže dôjsť k administratívnej zmene v súlade s vykonávacím nariadením Komisie (EÚ) č. 354/2013 z 18. apríla 2013 o zmenách biocídnych výrobkov autorizovaných podľa nariadenia Európskeho parlamentu a Rady (EÚ) č. 528/2012 (3).
   Článok 2
   Obsah žiadostí
   Odchylne od článku 20 ods. 1 nariadenia (EÚ) č. 528/2012 a požiadaviek na informácie v článku 43 ods. 1 uvedeného nariadenia žiadosť o autorizáciu rovnakého výrobku obsahuje tieto informácie:

               a)

               číslo autorizácie alebo v prípade ešte neschválených súvisiacich referenčných výrobkov číslo žiadosti v Registri pre biocídne výrobky, ktorá sa týka súvisiaceho referenčného výrobku;

               b)

               informácie o navrhovaných rozdieloch medzi rovnakým výrobkom a súvisiacim referenčným výrobkom a dôkazy o tom, že výrobky sú totožné vo všetkých ostatných aspektoch;

               c)

               písomné povolenia na prístup ku všetkým údajom, z ktorých vychádza autorizácia súvisiaceho referenčného výrobku, ak sa požadujú v článku 59 ods. 1 nariadenia (EÚ) č. 528/2012;

               d)

               návrh zhrnutia charakteristík biocídneho výrobku v prípade rovnakého výrobku.

         Článok 3
   Predkladanie a validácia žiadostí o vnútroštátnu autorizáciu
   1.   Ak bol súvisiaci referenčný výrobok autorizovaný v rámci vnútroštátnej autorizácie alebo je predmetom žiadosti o takúto autorizáciu, žiadosti o autorizáciu rovnakého výrobku sa predkladajú v súlade s článkom 29 ods. 1 nariadenia (EÚ) č. 528/2012 príslušnému orgánu, ktorý udelil vnútroštátnu autorizáciu súvisiaceho referenčného výrobku alebo od ktorého sa toto udelenie požaduje.
   2.   Odchylne od článku 29 ods. 2 a 4 nariadenia (EÚ) č. 528/2012 príslušný orgán validuje žiadosť do 30 dní od jej prijatia za predpokladu, že boli poskytnuté informácie uvedené v článku 2.
   V rámci validácie sa kontroluje to, či sa navrhované rozdiely medzi rovnakým výrobkom a súvisiacim referenčným výrobkom týkajú len informácií, v prípade ktorých môže dôjsť k administratívnej zmene v súlade s vykonávacím nariadením (EÚ) č. 354/2013.
   Článok 4
   Predkladanie a validácia žiadostí o autorizáciu Únie
   1.   Ak bol súvisiaci referenčný výrobok autorizovaný v rámci autorizácie Únie alebo je predmetom žiadosti o takúto autorizáciu, žiadosti o autorizáciu rovnakého výrobku sa predkladajú v súlade s článkom 43 ods. 1 nariadenia (EÚ) č. 528/2012 agentúre.
   2.   Žiadosť však nezahŕňa potvrdenie o tom, že biocídny výrobok by mal podobné podmienky používania v celej Únii, ani odkaz na hodnotiaci príslušný orgán.
   3.   Na účely uplatňovania tohto článku sa článok 43 ods. 2 nariadenia (EÚ) č. 528/2012 vykladá ako povinnosť agentúry informovať len žiadateľa.
   4.   Odchylne od článku 43 ods. 3 prvého a druhého pododseku nariadenia (EÚ) č. 528/2012 agentúra validuje žiadosť do 30 dní od jej prijatia za predpokladu, že boli poskytnuté informácie uvedené v článku 2.
   5.   V rámci validácie sa kontroluje, či sa navrhované rozdiely medzi rovnakým výrobkom a súvisiacim referenčným výrobkom týkajú len informácií, v prípade ktorých môže dôjsť k administratívnej zmene v súlade s vykonávacím nariadením Komisie (EÚ) č. 354/2013.
   6.   Na účely uplatňovania tohto článku sa všetky odkazy na hodnotiaci príslušný orgán v článku 43 ods. 3 treťom pododseku a článku 43 ods. 4 a 5 nariadenia (EÚ) č. 528/2012 považujú za odkaz na agentúru.
   Článok 5
   Hodnotenie žiadostí o vnútroštátnu autorizáciu a rozhodnutia o týchto žiadostiach
   Odchylne od článku 30 nariadenia (EÚ) č. 528/2012 prijímajúci príslušný orgán rozhoduje o udelení alebo zamietnutí autorizácie rovnakého výrobku v súlade s článkom 19 uvedeného nariadenia do 60 dní od validácie žiadosti v súlade s článkom 3 alebo prípadne do 60 dní od neskoršieho dátumu prijatia zodpovedajúceho rozhodnutia o súvisiacom referenčnom výrobku.
   Článok 6
   Hodnotenie žiadostí o autorizáciu Únie a rozhodnutia o týchto žiadostiach
   1.   Odchylne od článku 44 ods. 1, 2 a 3 nariadenia (EÚ) č. 528/2012 agentúra vypracuje stanovisko k žiadosti a predloží ho Komisii do 30 dní od validácie žiadosti v súlade s článkom 4 tohto nariadenia alebo prípadne k neskoršiemu dátumu predloženia stanoviska o súvisiacom referenčnom výrobku v súlade s článku 44 ods. 3 nariadenia (EÚ) č. 528/2012.
   2.   Ak agentúra odporučí autorizáciu biocídneho výrobku, stanovisko obsahuje aspoň tieto prvky:

               a)

               vyhlásenie o tom, či sú splnené podmienky stanovené v článku 19 nariadenia (EÚ) č. 528/2012, a návrh zhrnutia charakteristík biocídneho výrobku podľa článku 22 ods. 2 uvedeného nariadenia;

               b)

               v prípade potreby podrobné údaje o akýchkoľvek podmienkach, ktoré by sa mali uložiť pri sprístupňovaní biocídneho výrobku na trhu a jeho používaní.

         Článok 7
   Autorizácie a zmeny rovnakých výrobkov
   1.   Rovnaký výrobok má odlišné číslo autorizácie ako súvisiaci referenčný výrobok.
   Pokiaľ ide o všetky ostatné aspekty, obsah autorizácie rovnakého výrobku sa zhoduje s obsahom autorizácie súvisiaceho referenčného výrobku okrem informácií o odlišnostiach medzi výrobkami. V Registri pre biocídne výrobky sa uvádza spojenie medzi rovnakými výrobkami a súvisiacimi referenčnými výrobkami.
   2.   Zmeny rovnakého výrobku alebo súvisiaceho referenčného výrobku sa oznamujú alebo sa o ne žiada nezávisle od seba v súlade s vykonávacím nariadením Komisie (EÚ) č. 354/2013.
   Autorizácie rovnakého výrobku alebo súvisiaceho referenčného výrobku možno zmeniť alebo zrušiť nezávisle od seba.
   Pri hodnotení navrhovanej zmeny rovnakého výrobku alebo súvisiaceho referenčného výrobku však prijímajúci príslušný orgán alebo prípadne agentúra zváži primeranosť zrušenia alebo zmeny a doplnenia autorizácie ďalších výrobkov, s ktorými je výrobok spojený v Registri pre biocídne výrobky podľa druhého pododseku odseku 1.
   Článok 8
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

   Uplatňuje sa od 1. septembra 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. mája 2013

            Za Komisiu

            predseda

         José Manuel BARROSO

      (1)  Ú. v. EÚ L 167, 27.6.2012, s. 1.

      (2)  Ú. v. ES L 123, 24.4.1998, s. 1.

      (3)  Ú. v. EÚ L 109, 19.4.2013, s. 4.


title: Vykonávacie nariadenie Komisie (EÚ) 2016/1435 z 29. augusta 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               30.8.2016

               SK

               Úradný vestník Európskej únie

               L 233/4

         VYKONÁVACIE NARIADENIE KOMISIE (EÚ) 2016/1435
   z 29. augusta 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. augusta 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AR

                  186,0

                  MA

                  155,2

                  ZZ

                  170,6

                  0707 00 05

                  TR

                  172,1

                  ZZ

                  172,1

                  0709 93 10

                  TR

                  132,0

                  ZZ

                  132,0

                  0805 50 10

                  AR

                  192,3

                  CL

                  143,1

                  TR

                  156,0

                  UY

                  138,9

                  ZA

                  169,5

                  ZZ

                  160,0

                  0806 10 10

                  EG

                  230,9

                  TR

                  132,4

                  ZZ

                  181,7

                  0808 10 80

                  AR

                  120,9

                  BR

                  106,9

                  CL

                  145,6

                  NZ

                  152,8

                  UY

                  93,1

                  ZA

                  93,9

                  ZZ

                  118,9

                  0808 30 90

                  AR

                  93,2

                  CL

                  101,2

                  TR

                  139,2

                  ZA

                  110,5

                  ZZ

                  111,0

                  0809 30 10 , 0809 30 90

                  TR

                  130,7

                  ZZ

                  130,7

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 317/2012 z  12. apríla 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               13.4.2012

               SK

               Úradný vestník Európskej únie

               L 103/45

         VYKONÁVACIE NARIADENIE KOMISIE (EÚ) č. 317/2012
   z 12. apríla 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. apríla 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  49,6

                  TN

                  107,6

                  TR

                  116,0

                  ZZ

                  91,1

                  0707 00 05

                  TR

                  155,7

                  ZZ

                  155,7

                  0709 91 00

                  EG

                  66,1

                  ZZ

                  66,1

                  0709 93 10

                  MA

                  80,0

                  TR

                  119,5

                  ZZ

                  99,8

                  0805 10 20

                  EG

                  52,3

                  IL

                  92,6

                  MA

                  47,6

                  TN

                  54,7

                  TR

                  61,6

                  ZA

                  34,5

                  ZZ

                  57,2

                  0805 50 10

                  TR

                  57,2

                  ZZ

                  57,2

                  0808 10 80

                  AR

                  92,1

                  BR

                  84,7

                  CA

                  121,8

                  CL

                  105,5

                  CN

                  112,5

                  MK

                  31,8

                  US

                  179,8

                  ZA

                  156,2

                  ZZ

                  110,6

                  0808 30 90

                  AR

                  91,8

                  CL

                  121,5

                  CN

                  77,5

                  US

                  107,0

                  UY

                  67,7

                  ZA

                  113,4

                  ZZ

                  96,5

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2017/1479 zo 16. augusta 2017, ktorým sa mení vykonávacie nariadenie (EÚ) 2016/1240, pokiaľ ide o nakladanie s intervenčnými zásobami pre program rozdeľovania potravín najodkázanejším osobám

text:
                  17.8.2017

                  SK

                  Úradný vestník Európskej únie

                  L 211/10

            VYKONÁVACIE NARIADENIE KOMISIE (EÚ) 2017/1479
      zo 16. augusta 2017,
      ktorým sa mení vykonávacie nariadenie (EÚ) 2016/1240, pokiaľ ide o nakladanie s intervenčnými zásobami pre program rozdeľovania potravín najodkázanejším osobám
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 20 písm. i),
      keďže:

                  (1)

                  V súlade s článkom 16 ods. 2 nariadenia (EÚ) č. 1308/2013 s výrobkami nakúpenými v rámci verejnej intervencie (ďalej len „intervenčné výrobky“) možno naložiť tak, že sa sprístupnia pre program rozdeľovania potravín najodkázanejším osobám v Únii (ďalej len „program“), ako je stanovené v príslušných právnych aktoch Únie.

                  (2)

                  V článku 23 ods. 4 nariadenia Európskeho parlamentu a Rady (EÚ) č. 223/2014 (2) sa stanovuje, že potraviny, ktoré sa majú rozdeľovať najodkázanejším osobám v Únii, možno získať z používania, zo spracovania alebo z predaja intervenčných výrobkov, za predpokladu, že je to ekonomicky najvýhodnejšia možnosť a nespôsobí neprimerané oneskorenie pri dodávke potravín.

                  (3)

                  Hoci delegované nariadenie Komisie (EÚ) 2016/1238 (3) obsahuje ustanovenia o zložení zábezpeky pri predkladaní ponuky alebo ponuky do verejnej súťaže na nakladanie s intervenčnými výrobkami v rámci programu, vykonávacie nariadenie Komisie (EÚ) 2016/1240 (4) neobsahuje podrobné pravidlá postupov týkajúcich sa výrobkov sprístupnených pre tento program.

                  (4)

                  Keď sú k dispozícii intervenčné výrobky a prevládajúce trhové podmienky dovoľujú s nimi nakladať, Komisia by mala mať možnosť rozhodnúť, aby sa tieto výrobky sprístupnili pre program. Na tento účel by Komisia mala stanoviť množstvo, ktoré sa má sprístupniť, a členské štáty, ktoré si želajú dostávať časť sprístupneného množstva, by o to mali požiadať.

                  (5)

                  Ak celkové požadované množstvo prekročí celkové dostupné množstvo, výrobky by sa mali prideliť úmerne k požadovaným množstvám. Okrem toho by rozdelenie dostupných objemov medzi členské štáty malo byť v súlade s kritériami, ktoré vymedzí Komisia v súvislosti s umiestnením výrobkov.

                  (6)

                  Keďže intervenčné výrobky môžu mať rôzny charakter a rozličné vlastnosti, najvhodnejšie a najúčinnejšie spôsoby nakladania s nimi na účely programu môžu byť odlišné. Preto treba stanoviť príslušné procesné pravidlá vrátane určitých termínov.

                  (7)

                  Odhliadnuc od používania alebo spracovania intervenčných výrobkov, prípadná účinná možnosť je predaj prostredníctvom verejných súťaží organizovaných členskými štátmi, ktorým bola pridelená časť množstva sprístupnená pre program. Mali by sa stanoviť osobitné pravidlá predaja prostredníctvom takýchto verejných súťaží. S cieľom zabrániť riziku narušenia príslušných trhov pri predaji prostredníctvom verejných súťaží je vhodné určiť minimálnu cenu, pod ktorú nemožno akceptovať žiadnu ponuku.

                  (8)

                  Vykonávacie nariadenie (EÚ) 2016/1240 by sa preto malo zodpovedajúcim spôsobom zmeniť.

                  (9)

                  Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

            PRIJALA TOTO NARIADENIE:
      Článok 1
      Vykonávacie nariadenie (EÚ) 2016/1240 sa mení takto:

                  1.

                  V hlave II sa pridáva táto kapitola IV:
                  „KAPITOLA IV

                        Nakladanie s výrobkami z intervencie pre program rozdeľovania potravín najodkázanejším osobám v Únii

                  Článok 38a
                  Sprístupňovanie intervenčných výrobkov pre program
                  1.   Komisia môže prostredníctvom vykonávacieho nariadenia prijatého v súlade s postupom uvedeným v článku 229 ods. 2 nariadenia (EÚ) č. 1308/2013 sprístupniť intervenčné výrobky pre program rozdeľovania potravín najodkázanejším osobám v Únii uvedený v článku 16 ods. 2 uvedeného nariadenia (ďalej len ‚program‘).
                  2.   Vykonávacie nariadenie uvedené v odseku 1 musí obsahovať najmä tieto informácie:

                              a)

                              druh a množstvo výrobkov, ktoré sa sprístupňujú pre program;

                              b)

                              umiestnenie výrobkov sprístupnených pre program, a kritériá rozdelenia prístupných objemov medzi členskými štátmi na základe ich umiestenia;

                              c)

                              spôsob, akým sa má nakladať s výrobkami v súlade s článkom 23 ods. 4 druhým pododsekom nariadenia Európskeho parlamentu a Rady (EÚ) č. 223/2014 (*1) (priame používanie, spracovanie alebo predaj) v záujme ich sprístupnenia pre program tak, aby šlo o ekonomicky najvýhodnejšiu možnosť vzhľadom na charakter a vlastnosti výrobkov;

                              d)

                              ak sa majú výrobky predať v súlade s článkom 38b tohto nariadenia, výška zábezpeky, ktorá sa má zložiť v súlade s článkom 4 písm. a) delegovaného nariadenia (EÚ) 2016/1238, a cena, pod ktorú výrobky nemožno predať.

                        3.   Členské štáty, ktoré majú záujem o pridelenie časti alebo celého množstva uvedeného v odseku 2 písm. a), predložia Komisii žiadosť do 10 pracovných dní po uverejnení vykonávacieho nariadenia uvedeného v odseku 1. V tejto žiadosti sa uvedie druh a množstvo (vyjadrené v tonách) požadovaných výrobkov. Množstvo požadované členským štátom nesmie prekročiť množstvo uvedené v odseku 2 písm. a).
                  4.   Komisia do 20 pracovných dní po uverejnení vykonávacieho nariadenia uvedeného v odseku 1 bez uplatnenia postupu uvedeného v článku 229 ods. 2 alebo 3 nariadenia (EÚ) č. 1308/2013 prijme vykonávacie nariadenie, ktorým:

                              a)

                              pridelí určité množstvo každému členskému štátu, ktorý predložil žiadosť;

                              b)

                              uvedie umiestnenie dostupných objemov podľa rozdelenia medzi členské štáty v súlade s kritériami uvedenými v odseku 2 písm. b).

                        Na účely písmena a) prvého pododseku, ak celkové množstvo požadované členskými štátmi presiahne množstvo uvedené v odseku 2 písm. a), dané množstvo sa rozdelí medzi členské štáty úmerne k množstvu, ktoré požadujú.
                  5.   Ak je množstvo pridelené členskému štátu o 50 % nižšie než požadované množstvo, členský štát sa môže zriecť množstva, ktoré mu bolo pridelené, a to tak, že informuje Komisiu o svojom rozhodnutí do 10 pracovných dní po uverejnení vykonávacieho nariadenia, podľa ktorého boli výrobky pridelené. Tieto výrobky už nebudú k dispozícii pre program podľa daného osobitného vykonávacieho nariadenia.
                  Článok 38b
                  Predaj intervenčných výrobkov sprístupnených pre program
                  1.   Ak sa vo vykonávacom nariadení uvedenom v článku 38a ods. 1 stanovuje, že s výrobkami sprístupnenými pre program sa musí naložiť predajom, uplatňujú sa odseky 2 až 7 tohto článku.
                  2.   Platobná agentúra členského štátu, ktorému boli pridelené výrobky v súlade s článkom 38a ods. 4, otvorí verejnú súťaž na predaj výrobkov do 40 pracovných dní po uverejnení vykonávacieho nariadenia, podľa ktorého boli výrobky pridelené.
                  Ak boli členskému štátu pridelené výrobky v držbe platobnej agentúry v inom členskom štáte, platobná agentúra, ktorá má dané výrobky v držbe, poskytne platobnej agentúre predávajúcej výrobky informácie uvedené v článku 29 ods. 2 písm. d) až g) do 10 pracovných dní po uverejnení vykonávacieho nariadenia, podľa ktorého boli výrobky pridelené.
                  3.   Ak platobná agentúra členského štátu, ktorému boli pridelené výrobky v držbe platobnej agentúry v inom členskom štáte, predá všetky tieto výrobky alebo ich časť, platobná agentúra predávajúca výrobky zaplatí platobnej agentúre, ktorá ich má v držbe, účtovnú hodnotu uvedenú v článku 16 ods. 2 nariadenia (EÚ) č. 1308/2013. Táto platba sa uskutoční do štyroch pracovných dní po tom, čo bola od prevádzkovateľa prijatá platba sumy zodpovedajúcej jeho ponuke. Platobná agentúra, ktorá má výrobky v držbe, vydá príkaz na vyskladnenie uvedený v článku 37 tohto nariadenia do piatich pracovných dní po prijatí platby od platobnej agentúry predávajúcej výrobky.
                  4.   Do 10 pracovných dní po tom, čo platobná agentúra predávajúca výrobky prijala od prevádzkovateľa platbu sumy zodpovedajúcej jeho ponuke, táto agentúra prevedie orgánu, ktorému Komisia uhrádza platby podľa nariadenia (EÚ) č. 223/2014, rozdiel medzi predajnou cenou a účtovnou hodnotou výrobkov vynásobený predaným množstvom. Táto prevedená suma sa použije na financovanie nákupu a rozdelenia potravín pre najodkázanejšie osoby popri zdrojoch, ktoré sú už k dispozícii v rámci operačného programu.
                  5.   Všetky administratívne náklady súvisiace s predajom výrobkov znáša platobná agentúra predávajúca výrobky.
                  6.   Na verejnú súťaž otvorenú platobnou agentúrou v súlade s odsekom 2 tohto článku sa uplatňuje kapitola II delegovaného nariadenia (EÚ) 2016/1238 a hlava II kapitola III tohto nariadenia, s výnimkou článku 28 ods. 2, článku 29 ods. 2 písm. b), článku 30 ods. 1 písm. a) a e), článku 31, článku 32 ods. 2, článku 33 ods. 2 druhého pododseku a článku 36 tohto nariadenia. Na príslušné rozhodnutie členského štátu sa uplatňuje mutatis mutandis článok 32 ods. 1 a článok 33 ods. 3 Na účely článku 30 ods. 1 písm. g) sa výška zábezpeky stanovenej vo vykonávacom nariadení, ktorým sa vyhlasuje predaj, chápe ako suma zábezpeky stanovenej vo vykonávacom nariadení uvedenom v článku 38a ods. 1
                  7.   Ak sa do piatich mesiacov po uverejnení vykonávacieho nariadenia, podľa ktorého došlo k prideleniu výrobkov, nepredajú žiadne alebo niektoré z týchto výrobkov pridelených členskému štátu, predmetné výrobky už nebudú k dispozícii v rámci daného osobitného vykonávacieho nariadenia.

                     (*1)  Nariadenie Európskeho parlamentu a Rady (EÚ) č. 223/2014 z 11. marca 2014 o Fonde európskej pomoci pre najodkázanejšie osoby (Ú. v. EÚ L 72, 12.3.2014, s. 1).“"

                  2.

                  V článku 65 ods. 1 písm. d) sa bod ii) nahrádza takto:

                              „ii)

                              informácie o nakladaní s výrobkami pre program rozdeľovania potravín pre najodkázanejšie osoby vrátane príslušnej sumy (rozdiel medzi predajnou cenou a účtovnou hodnotou) a okamih, keď sa táto suma prevedie na orgán, ktorému Komisia uhrádza platby podľa nariadenia (EÚ) č. 223/2014 v súlade s článkom 38b ods. 4 tohto nariadenia.“

            Článok 2
      Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 16. augusta 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 347, 20.12.2013, s. 671.

         (2)  Nariadenie Európskeho parlamentu a Rady (EÚ) č. 223/2014 z 11. marca 2014 o Fonde európskej pomoci pre najodkázanejšie osoby (Ú. v. EÚ L 72, 12.3.2014, s. 1).

         (3)  Delegované nariadenie Komisie (EÚ) 2016/1238 z 18. mája 2016, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (Ú. v. EÚ L 206, 30.7.2016, s. 15).

         (4)  Vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (Ú. v. EÚ L 206, 30.7.2016, s. 71).


title: Vykonávacie nariadenie Komisie (EÚ) č. 26/2014 z  13. januára 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               14.1.2014

               SK

               Úradný vestník Európskej únie

               L 9/7

      VYKONÁVACIE NARIADENIE KOMISIE (EÚ) č. 26/2014
   z 13. januára 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. januára 2014

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  78,9

                  MA

                  76,5

                  TN

                  97,0

                  TR

                  122,9

                  ZZ

                  93,8

                  0707 00 05

                  MA

                  158,2

                  TR

                  120,5

                  ZZ

                  139,4

                  0709 93 10

                  MA

                  65,7

                  TR

                  124,6

                  ZZ

                  95,2

                  0805 10 20

                  EG

                  58,6

                  MA

                  74,3

                  TR

                  82,3

                  ZA

                  57,9

                  ZZ

                  68,3

                  0805 20 10

                  IL

                  186,9

                  MA

                  66,8

                  ZZ

                  126,9

                  0805 20 30, 0805 20 50, 0805 20 70, 0805 20 90

                  IL

                  180,9

                  JM

                  93,8

                  MA

                  117,9

                  TR

                  82,5

                  ZZ

                  118,8

                  0805 50 10

                  EG

                  66,2

                  TR

                  74,2

                  ZZ

                  70,2

                  0808 10 80

                  CA

                  147,4

                  CN

                  110,7

                  MK

                  34,9

                  US

                  167,9

                  ZZ

                  115,2

                  0808 30 90

                  CN

                  53,4

                  TR

                  165,9

                  US

                  196,4

                  ZZ

                  138,6

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 801/2014 z  24. júla 2014 , ktorým sa stanovuje harmonogram a iné vykonávacie podmienky týkajúce sa mechanizmu na prideľovanie zdrojov na program Únie pre presídľovanie v rámci Fondu pre azyl, migráciu a integráciu

text:
               25.7.2014

               SK

               Úradný vestník Európskej únie

               L 219/19

         VYKONÁVACIE NARIADENIE KOMISIE (EÚ) č. 801/2014
   z 24. júla 2014,
   ktorým sa stanovuje harmonogram a iné vykonávacie podmienky týkajúce sa mechanizmu na prideľovanie zdrojov na program Únie pre presídľovanie v rámci Fondu pre azyl, migráciu a integráciu
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 516/2014 zo 16. apríla 2014, ktorým sa zriaďuje Fond pre azyl, migráciu a integráciu (1), a najmä na jeho článok 17 ods. 8,
   po konzultácii Výboru fondov pre azyl, migráciu a vnútornú bezpečnosť zriadeného podľa článku 59 ods. 1 nariadenia Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (2),
   keďže:

               (1)

               Okrem súm pridelených podľa článku 15 ods. 1 písm. a) nariadenia (EÚ) č. 516/2014 členské štáty dostanú každé dva roky dodatočnú sumu na každú presídlenú osobu.

               (2)

               Mali by sa špecifikovať obdobia, ktoré sa majú zohľadniť pre výpočet dodatočnej sumy. Je vhodné stanoviť tri obdobia presídľovania, pričom na každé z týchto období sa môže členským štátom prideliť dodatočná suma.

               (3)

               Ak sa v roku 2017 bude zdať, že v roku 2019 bude treba zabezpečiť revíziu spoločných priorít Únie týkajúcich sa presídľovania uvedených v článku 17 ods. 2 nariadenia (EÚ) č. 516/2014, tretie obdobie presídľovania zahŕňajúce roky 2018 až 2020 môže byť obmedzené na roky 2018 a 2019. Ak to tak bude, toto nariadenie sa zmení s cieľom stanoviť dodatočné obdobie presídľovania na rok 2020.

               (4)

               Aby mohla Komisia stanoviť dodatočnú sumu, ktorá má byť pridelená v súvislosti s presídľovaním v každom danom období presídľovania, každý členský štát by mal predložiť Komisii odhad počtu osôb, ktoré plánuje presídliť počas uvedeného obdobia. Odhad by mal byť predložený prostredníctvom elektronického systému výmeny údajov zriadeného podľa článku 2 vykonávacieho nariadenia Komisie (EÚ) č. 802/2014 (3).

               (5)

               V nariadení (EÚ) č. 516/2014 sa stanovuje, že dodatočné sumy na presídľovanie sa majú prideliť členským štátom po prvýkrát v jednotlivých rozhodnutiach o financovaní, ktorými sa schvaľujú národné programy uvedené v článku 14 nariadenia (EÚ) č. 514/2014. Na obdobie presídľovania zahŕňajúce roky 2014 a 2015 by preto národné programy predložené Komisii mali obsahovať odhad počtu osôb, ktoré členský štát plánuje presídliť počas uvedeného obdobia. Členský štát by mal predložiť odhad na každé ďalšie obdobie presídľovania do 15. septembra roku, ktorý predchádza príslušnému obdobiu presídľovania.

               (6)

               Dodatočná suma na presídľovanie pridelená každému členskému štátu je založená na odhade počtu osôb, ktoré plánuje presídliť. Aby vznikol nárok na vyplatenie dodatočnej sumy, mali by byť dotknuté osoby skutočne presídlené od začiatku príslušného obdobia do šiestich mesiacov po skončení príslušného obdobia.

               (7)

               Na vyplatenie dodatočnej sumy, ktorá je založená na jednorazovej sume na každú presídlenú osobu, by členské štáty mali oznámiť Komisii počet osôb oprávnených na platbu. Mali by takisto viesť evidenciu týchto osôb oprávnených na platbu.

               (8)

               Spojené kráľovstvo a Írsko sú viazané nariadením (EÚ) č. 516/2014, v dôsledku čoho sú viazané aj týmto nariadením.

               (9)

               Dánsko nie je viazané nariadením (EÚ) č. 516/2014 ani týmto nariadením.

               (10)

               S cieľom umožniť čo najrýchlejšie uplatňovanie opatrení stanovených v tomto nariadení a bez odkladu schváliť národné programy by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie,

         PRIJALA TOTO NARIADENIE:
   Článok 1
   Pridelenie dodatočnej sumy pre presídlené osoby
   1.   Na pridelenie dodatočnej sumy pre presídlené osoby, ako sa stanovuje v článku 17 ods. 1 nariadenia (EÚ) č. 516/2014, každý členský štát poskytne Komisii odhad počtu osôb, ktoré plánuje presídliť v každom z týchto období:

               a)

               roky 2014 a 2015;

               b)

               roky 2016 a 2017;

               c)

               roky 2018, 2019 a 2020.

         2.   Odhady obsahujú počet osôb, ktoré patria do ktorejkoľvek z prioritných kategórií a skupín osôb v zmysle článku 17 ods. 2 nariadenia (EÚ) č. 516/2014. Odhady sa predložia prostredníctvom elektronického systému výmeny údajov zriadeného podľa článku 2 vykonávacieho nariadenia (EÚ) č. 802/2014 takto:

               a)

               Odhad na roky 2014 a 2015 sa zahrnie do národného programu členského štátu predloženého v súlade s článkom 14 nariadenia (EÚ) č. 514/2014;

               b)

               Odhad na roky 2016 a 2017 sa predloží do 15. septembra 2015;

               c)

               Odhad na roky 2018 až 2020 sa predloží do 15. septembra 2017.

         3.   Komisia preskúma tieto odhady a čo najskôr rozhodne o dodatočných sumách, ktoré sa majú prideliť každému členskému štátu podľa článku 17 ods. 9 nariadenia (EÚ) č. 516/2014.
   Článok 2
   Nárok na dodatočnú sumu pre presídlené osoby a podávanie správ
   1.   Aby vznikol nárok na vyplatenie dodatočnej sumy, musia byť dotknuté osoby skutočne presídlené od začiatku príslušného obdobia do šiestich mesiacov po skončení príslušného obdobia.
   Členské štáty uchovávajú informácie potrebné na riadnu identifikáciu presídlených osôb a dátum ich presídlenia.
   V prípade osôb, ktoré patria do prioritných kategórií a skupín osôb uvedených v článku 17 ods. 2 nariadenia (EÚ) č. 516/2014, členské štáty takisto uchovávajú dôkazy o tom, že patria do príslušnej prioritnej kategórie alebo skupiny osôb.
   2.   Členské štáty, ktorým bola pridelená dodatočná suma na presídľovanie, musia do ročných účtovných závierok stanovených v článku 39 nariadenia (EÚ) č. 514/2014 zahrnúť počet presídlených osôb, ktoré majú nárok na vyplatenie dodatočnej sumy, a počet osôb patriacich do jednej z prioritných kategórií a skupín osôb vymedzených v článku 17 ods. 2 nariadenia (EÚ) č. 516/2014. Každú presídlenú osobu možno započítať iba raz.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
      V Bruseli 24. júla 2014

            Za Komisiu

            predseda

         José Manuel BARROSO

      (1)  Ú. v. EÚ L 150, 20.5.2014, s. 168.

      (2)  Ú. v. EÚ L 150, 20.5.2014, s. 112.

      (3)  Vykonávacie nariadenie komisie (EÚ) č. 802/2014 z 24. júla 2014, ktorým sa stanovujú modely pre národné programy, ako aj podmienky systému elektronickej výmeny údajov medzi Komisiou a členskými štátmi v súlade s nariadením Európskeho parlamentu a Rady (EÚ) č. 514/2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (pozri stranu 22 tohto úradného vestníka).


title: Vykonávacie nariadenie Komisie (EÚ) 2017/268 zo 14. februára 2017 o zatriedení určitého tovaru do kombinovanej nomenklatúry

text:
               17.2.2017

               SK

               Úradný vestník Európskej únie

               L 40/1

         VYKONÁVACIE NARIADENIE KOMISIE (EÚ) 2017/268
   zo 14. februára 2017
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. februára 2017

            Za Komisiu

            v mene predsedu

         Stephen QUEST

            generálny riaditeľ

            Generálne riaditeľstvo pre dane a colnú úniu

      (1)  Ú. v. EÚ L 269, 10.10.2013, s. 1.

      (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

      PRÍLOHA

                  Opis tovaru

                  Zatriedenie (číselný znak KN)

                  Odôvodnenie

                  (1)

                  (2)

                  (3)

                  Výrobok pozostávajúci z bielych tabliet, ktoré sa skladajú z týchto zložiek:

                              —

                              glykozidy steviolu,

                              —

                              uhličitan sodný,

                              —

                              citran sodný,

                              —

                              leucín.

                        200 tabliet (každá s hmotnosťou 56 mg) upravených na predaj v malom, vo vreckovom dávkovači.
                  Výrobok má energetickú hodnotu 0,06 kcal na jednu tabletu.

                  2106 90 92

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 1 b) k 38. kapitole a znením číselných znakov KN 2106 , 2106 90  a 2106 90 92 .
                  V súlade s poznámkou 1 b) k 38. kapitole výrobok nemožno považovať za chemický výrobok 38. kapitoly, pretože obsahuje látky s nutričnou hodnotou, druhu požívaného na prípravu potravín. Neexistuje prahová hodnota pre výšku nutričnej hodnoty.
                  Glykozidy steviolu a leucín sa považujú za látky s nutričnou hodnotou (pozri aj vysvetlivky k harmonizovanému systému k 38. kapitole, Všeobecne, predpredposledný a predposledný odsek).
                  Prípravky (napríklad tablety) pozostávajúce zo sladidla a z potravín používaných na sladenie by sa mali zatriediť do položky 2106  (pozri aj vysvetlivky k harmonizovanému systému k položke 2106 , číslo 10).
                  Výrobok sa preto má zatriediť do položky 2106  ako ostatné potravinové prípravky číselného znaku 2106 90 92 .


title: Vykonávacie nariadenie Komisie (EÚ) 2015/1758 z 28. septembra 2015, ktorým sa schvaľuje folpet ako existujúca účinná látka na použitie v biocídnych výrobkoch typu 7 a 9 (Text s významom pre EHP)

text:
               2.10.2015

               SK

               Úradný vestník Európskej únie

               L 257/15

         VYKONÁVACIE NARIADENIE KOMISIE (EÚ) 2015/1758
   z 28. septembra 2015,
   ktorým sa schvaľuje folpet ako existujúca účinná látka na použitie v biocídnych výrobkoch typu 7 a 9
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:

               (1)

               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú posúdiť z hľadiska ich prípadného schválenia na použitie v biocídnych výrobkoch.

               (2)

               Tento zoznam zahŕňa folpet.

               (3)

               Folpet bol v súlade s článkom 16 ods. 2 smernice Európskeho parlamentu a Rady 98/8/ES (3) hodnotený z hľadiska použitia vo výrobkoch typu 7 (prostriedky na konzerváciu povlakov) a vo výrobkoch typu 9 (konzervačné prostriedky na vlákna, kožu, gumu a polymerizované materiály) vymedzených v prílohe V k uvedenej smernici, ktoré v uvedenom poradí zodpovedajú výrobkom typu 7 a 9 vymedzeným v prílohe V k nariadeniu (EÚ) č. 528/2012.

               (4)

               Ako hodnotiaci príslušný orgán bolo určené Taliansko, ktoré v súlade s článkom 14 ods. 4 a 6 nariadenia Komisie (ES) č. 1451/2007 (4) predložilo v júni 2011 Komisii hodnotiace správy spolu s jeho odporúčaniami.

               (5)

               V súlade s článkom 7 ods. 1 písm. b) delegovaného nariadenia (EÚ) č. 1062/2014 sformuloval Výbor pre biocídne výrobky 17. júna 2014 stanoviská Európskej chemickej agentúry s prihliadnutím na závery hodnotiaceho príslušného orgánu.

               (6)

               Na základe uvedených stanovísk možno očakávať, že biocídne výrobky, ktoré sa používajú vo výrobkoch typu 7 a 9 a obsahujú folpet, spĺňajú požiadavky stanovené v článku 5 smernice Európskeho parlamentu a Rady 98/8/ES, pokiaľ sú splnené určité podmienky týkajúce sa jeho použitia.

               (7)

               Preto je vhodné schváliť folpet na používanie v biocídnych výrobkoch typu 7 a 9 s výhradou splnenia osobitných podmienok v prílohe.

               (8)

               Keďže folpet spĺňa kritéria na to, aby bol podľa prílohy I k nariadeniu Európskeho parlamentu a Rady (ES) č. 1272/2008 (5) klasifikovaný ako kožný senzibilizátor kategórie 1, mali by byť ošetrené výrobky, ktoré boli ošetrené folpetom alebo ktoré obsahujú folpet, pri uvádzaní na trh náležite označené.

               (9)

               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.

               (10)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   Folpet sa schvaľuje ako účinná látka na použitie v biocídnych výrobkoch typu 7 a 9, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. septembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 167, 27.6.2012, s. 1.

      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).

      (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).

      (4)  Nariadenie Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (Ú. v. EÚ L 325, 11.12.2007, s. 3).

      (5)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty účinnej látky (1)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky

                  Folpet

                  Názov IUPAC:
                  N-(trichlórmetylsulfanyl)ftalimid
                  EC č.: 205-088-6
                  CAS č.: 133-07-3

                  940 g/kg

                  1. októbra 2016

                  30. septembra 2026

                  7

                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika účinnej látky na úrovni Únie.
                  Autorizácie biocídnych výrobkov sa udeľujú v prípade splnenia týchto podmienok:

                              1.

                              Pre priemyselných používateľov sa musia zaviesť bezpečné prevádzkové postupy a primerané organizačné opatrenia. Výrobky sa musia používať s vhodnými osobnými ochrannými prostriedkami, ak nie je možné znížiť expozíciu na prijateľnú úroveň iným spôsobom.

                              2.

                              Vzhľadom na riziká pre pôdne prostredie sa na etiketách a kartách bezpečnostných údajov (ak sú k dispozícii) výrobkov, musí uvádzať, že musia byť prijaté opatrenia na ochranu pôdy počas vonkajšej aplikácie konzervovaných zmesí náterom, aby sa zabránilo stratám a aby sa minimalizovali emisie do životného prostredia, pokiaľ nemožno preukázať, že riziká možno znížiť na prijateľnú úroveň iným spôsobom.

                              3.

                              Vzhľadom na riziká pre pôdne prostredie sa výrobky nesmú autorizovať na konzerváciu zmesí, ktoré sú určené na vonkajšiu aplikáciu rozprašovaním, pokiaľ nemožno preukázať, že riziká možno znížiť na prijateľnú úroveň.

                        Ošetrené výrobky možno uvádzať na trh na trh v prípade splnenia týchto podmienok:
                  Osoba zodpovedná za uvedenie ošetreného výrobku, ktorý bol ošetrený folpetom alebo ktorý obsahuje folpet, zabezpečí, aby na označení tohto ošetreného výrobku boli uvedené informácie, ktoré sú uvedené v článku 58 ods. 3 druhom pododseku nariadenia (EÚ) č. 528/2012.

                  9

                  V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                  Autorizácie biocídnych výrobkov sa udeľujú v prípade splnenia týchto podmienok:
                  Pre priemyselných používateľov sa musia zaviesť bezpečné prevádzkové postupy a primerané organizačné opatrenia. Výrobky sa musia používať s vhodnými osobnými ochrannými prostriedkami, ak nie je možné znížiť expozíciu na prijateľnú úroveň iným spôsobom.
                  Ošetrené výrobky možno uvádzať na trh na trh v prípade splnenia týchto podmienok:
                  Osoba zodpovedná za uvedenie ošetreného výrobku, ktorý bol ošetrený folpetom alebo ktorý obsahuje folpet, zabezpečí, aby na označení tohto ošetreného výrobku boli uvedené informácie, ktoré sú uvedené v článku 58 ods. 3 druhom pododseku nariadenia (EÚ) č. 528/2012.

         (1)  Čistota uvedená v tomto stĺpci predstavuje minimálny stupeň čistoty účinnej látky použitej na hodnotenie vykonané podľa článku 16 ods. 2 smernice 98/8/ES. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou účinnou látkou.


title: Vykonávacie nariadenie Komisie (EÚ) 2015/629 z 22. apríla 2015, ktorým sa do Registra chránených označení pôvodu a chránených zemepisných označení zapisuje názov [Finocchiona (CHZO)]

text:
               23.4.2015

               SK

               Úradný vestník Európskej únie

               L 104/6

         VYKONÁVACIE NARIADENIE KOMISIE (EÚ) 2015/629
   z 22. apríla 2015,
   ktorým sa do Registra chránených označení pôvodu a chránených zemepisných označení zapisuje názov [Finocchiona (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 15 ods. 1 a článok 52 ods. 2,
   keďže:

               (1)

               Žiadosť Talianska o zápis názvu „Finocchiona“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Finocchiona“ sa musí zapísať do registra.

               (3)

               V liste k žiadosti o zápis do registra z 27. júna 2013 talianske orgány oznámili Komisii, že podniky Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia – Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) a Italia Alimentari Spa predtým Industria Bussetana Insaccati Suini Spa (Settecani di Castelvetro di Modena) usadené na talianskom území mimo dotknutej zemepisnej oblasti legálne uvádzali predmetný výrobok na trh pod názvom „Finocchiona“ a daný názov používali nepretržite vyše päť rokov; táto skutočnosť bola uvedená v rámci vnútroštátneho námietkového konania. Uvedené podniky teda spĺňali podmienky stanovené v článku 15 ods. 1 nariadenia (EÚ) č. 1151/2012 na udelenie prechodného obdobia, počas ktorého mohli legálne používať obchodný názov po jeho zápise do registra.

               (4)

               Keďže tieto podniky spĺňajú podmienky stanovené v článku 15 ods. 1 nariadenia (EÚ) č. 1151/2012, malo by sa im udeliť prechodné obdobie piatich rokov, počas ktorého by mohli používať názov „Finocchiona“.

               (5)

               Opatrenia stanovené v tomto nariadení sú v súlade so stanoviskom Výboru pre politiku kvality poľnohospodárskych výrobkov,

         PRIJALA TOTO NARIADENIE:
   Článok 1
   Názov „Finocchiona“ (CHZO) sa zapisuje do registra.
   Názov uvedený v prvom pododseku sa vzťahuje na výrobok triedy 1.2. Mäsové výrobky (tepelne spracované, solené, údené atď.) podľa prílohy XI k vykonávaciemu nariadeniu Komisie (EÚ) č. 668/2014 (3).
   Článok 2
   Podnikom Negrini Salumi S.A.S. (Renazzo di Cento Ferrara), Portalupi Salumi (Torino), Salumificio Pedrazzoli Spa (San Giovanni del Dosso – Mantova), Levoni Spa (Castellucchio – Mantova), Cesare Fiorucci Spa (Pomezia – Roma), Renzini Spa (Umbertide – Perugia), Agricola Italiana Alimentare Spa (San Martino Buon Albergo – Verona), Salumificio Subalpino Spa (Diano d'Alba – Cuneo) a Italia Alimentari Spa predtým Industria Bussetana Insaccati Suini Spa (Settecani di Castelvetro di Modena) sa povoľuje naďalej používať zapísaný názov „Finocchiona“ počas prechodného obdobia piatich rokov od nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. apríla 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 155, 23.5.2014, s. 5.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) č. 1217/2013 z  28. novembra 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               29.11.2013

               SK

               Úradný vestník Európskej únie

               L 319/5

         VYKONÁVACIE NARIADENIE KOMISIE (EÚ) č. 1217/2013
   z 28. novembra 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. novembra 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  51,8

                  MA

                  41,4

                  TR

                  62,5

                  ZZ

                  51,9

                  0707 00 05

                  AL

                  41,5

                  EG

                  200,0

                  TR

                  96,5

                  ZZ

                  112,7

                  0709 91 00

                  EG

                  200,0

                  ZZ

                  200,0

                  0709 93 10

                  MA

                  134,1

                  TR

                  97,4

                  ZZ

                  115,8

                  0805 20 10

                  AU

                  134,7

                  MA

                  68,8

                  PE

                  131,0

                  ZA

                  149,3

                  ZZ

                  121,0

                  0805 20 30, 0805 20 50, 0805 20 70, 0805 20 90

                  IL

                  59,5

                  PE

                  74,3

                  PK

                  59,4

                  SZ

                  43,6

                  TR

                  69,2

                  UY

                  92,4

                  ZA

                  192,9

                  ZZ

                  84,5

                  0805 50 10

                  TR

                  76,0

                  ZZ

                  76,0

                  0808 10 80

                  AU

                  125,0

                  BA

                  45,7

                  MK

                  33,9

                  US

                  145,4

                  ZA

                  131,8

                  ZZ

                  96,4

                  0808 30 90

                  TR

                  114,2

                  ZZ

                  114,2

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2015/1562 z 18. septembra 2015, ktorým sa určujú množstvá, ktoré sa majú pridať k množstvu stanovenému na čiastkové obdobie od 1. januára do 31. marca 2016 v rámci colných kvót otvorených nariadením (ES) č. 539/2007 v odvetví vajec a vaječného albumínu

text:
               19.9.2015

               SK

               Úradný vestník Európskej únie

               L 244/49

         VYKONÁVACIE NARIADENIE KOMISIE (EÚ) 2015/1562
   z 18. septembra 2015,
   ktorým sa určujú množstvá, ktoré sa majú pridať k množstvu stanovenému na čiastkové obdobie od 1. januára do 31. marca 2016 v rámci colných kvót otvorených nariadením (ES) č. 539/2007 v odvetví vajec a vaječného albumínu
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 2 a 3,
   keďže:

               (1)

               Nariadením Komisie (ES) č. 539/2007 (2) sa otvorili ročné colné kvóty na dovoz výrobkov z odvetvia vajec a vaječného albumínu.

               (2)

               Množstvá, na ktoré sa vzťahujú žiadosti o dovozné povolenia podané od 1. do 7. septembra 2015 na čiastkové obdobie od 1. októbra do 31. decembra 2015, sú nižšie ako dostupné množstvá. Mali by sa teda určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie.

               (3)

               S cieľom zaistiť účinnosť opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Množstvá, na ktoré neboli podané žiadosti o dovozné povolenia podľa nariadenia (ES) č. 539/2007 a ktoré sa majú pridať do čiastkového obdobia od 1. januára do 31. marca 2016, sú uvedené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. septembra 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 539/2007 z 15. mája 2007, ktorým sa otvárajú colné kvóty a zabezpečuje ich správa v odvetví vajec a vaječného albumínu (Ú. v. EÚ L 128, 16.5.2007, s. 19).

      PRÍLOHA

                  Poradové číslo

                  Množstvá, na ktoré neboli podané žiadosti a ktoré sa majú pridať k množstvám, ktoré sú dostupné na čiastkové obdobie od 1. januára do 31. marca 2016
                  (ekvivalent vajec v škrupine v kg)

                  09.4015

                  67 500 000

                  09.4401

                  1 815 000

                  09.4402

                  6 005 000


title: Vykonávacie nariadenie Komisie (EÚ) 2016/1167 z 18. júla 2016, ktorým sa mení vykonávacie nariadenie Rady (EÚ) č. 102/2012, ktorým sa ukladá konečné antidumpingové clo na dovoz oceľových lán a káblov s pôvodom okrem iného v Čínskej ľudovej republike rozšírené na dovoz oceľových lán a káblov zasielaných okrem iného z Kórejskej republiky, bez ohľadu na to, či majú alebo nemajú deklarovaný pôvod v Kórejskej republike

text:
               19.7.2016

               SK

               Úradný vestník Európskej únie

               L 193/19

         VYKONÁVACIE NARIADENIE KOMISIE (EÚ) 2016/1167
   z 18. júla 2016,
   ktorým sa mení vykonávacie nariadenie Rady (EÚ) č. 102/2012, ktorým sa ukladá konečné antidumpingové clo na dovoz oceľových lán a káblov s pôvodom okrem iného v Čínskej ľudovej republike rozšírené na dovoz oceľových lán a káblov zasielaných okrem iného z Kórejskej republiky, bez ohľadu na to, či majú alebo nemajú deklarovaný pôvod v Kórejskej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 11 ods. 4 a článok 13 ods. 4,
   keďže:
   A.   PLATNÉ OPATRENIA

               (1)

               Nariadením Rady (ES) č. 1796/1999 (2) Rada uložila konečné antidumpingové clo na dovoz oceľových lán a káblov s pôvodom okrem iného v Čínskej ľudovej republike. Na základe dvoch preskúmaní pred uplynutím platnosti podľa článku 11 ods. 2 základného nariadenia boli tieto antidumpingové opatrenia zachované nariadením Rady (ES) č. 1858/2005 (3) a vykonávacím nariadením Rady (EÚ) č. 102/2012 (4).

               (2)

               Vykonávacím nariadením Rady (EÚ) č. 400/2010 (5) Rada po prešetrení obchádzania opatrení na základe článku 13 základného nariadenia rozšírila antidumpingové clo na dovoz oceľových lán a káblov s pôvodom okrem iného v Čínskej ľudovej republike na dovoz rovnakého výrobku zasielaného z Kórejskej republiky, bez ohľadu na to, či má alebo nemá deklarovaný pôvod v Kórejskej republike. Tým istým nariadením sa určití kórejskí vyvážajúci výrobcovia oslobodili od týchto rozšírených opatrení.

               (3)

               V súčasnosti platné opatrenia predstavujú antidumpingové clo uložené vykonávacím nariadením (EÚ) č. 102/2012 na dovoz oceľových lán a káblov s pôvodom okrem iného v Čínskej ľudovej republike rozšírené na dovoz oceľových lán a káblov zasielaných okrem iného z Kórejskej republiky, bez ohľadu na to, či majú alebo nemajú deklarovaný pôvod v Kórejskej republike, ktoré bolo naposledy zmenené vykonávacím nariadením Komisie (EÚ) 2016/90 (6) (ďalej len „platné opatrenia“). Dovoz výrobku, ktorý je predmetom preskúmania, zasielaného z Kórejskej republiky do Únie podlieha clu vo výške 60,4 % okrem výrobku vyrábaného spoločnosťami, ktoré boli oslobodené.

         B.   POSTUP

   1.   Začatie konania

               (4)

               Európskej komisii (ďalej len „Komisia“) bola doručená žiadosť o oslobodenie od antidumpingových opatrení platných pre dovoz oceľových lán a káblov s pôvodom v Čínskej ľudovej republike rozšírených na dovoz zasielaný z Kórejskej republiky, ktoré majú alebo nemajú deklarovaný pôvod v Kórejskej republike, podľa článku 11 ods. 4 a článku 13 ods. 4 základného nariadenia.

               (5)

               Žiadosť podala 7. septembra 2015 spoločnosť Daechang Steel Co. Ltd. (ďalej len „žiadateľ“), vyvážajúci výrobca oceľových lán a káblov z Kórejskej republiky (ďalej len „dotknutá krajina“), a táto žiadosť bola obmedzená na žiadateľa.

               (6)

               Žiadateľ poskytol dôkazy prima facie o tom, že nevyvážal výrobok, ktorý je predmetom preskúmania, do Únie počas obdobia prešetrovania použitého v prešetrovaní, ktoré viedlo k rozšíreniu opatrení (1. júla 2008 až 30. júna 2009), že nie je prepojený so žiadnym z vyvážajúcich výrobcov výrobku, ktorý je predmetom preskúmania, na ktorých sa vzťahujú platné antidumpingové clá, neobchádzal opatrenia uplatniteľné na oceľové laná a káble s pôvodom v ČĽR a prijal neodvolateľný zmluvný záväzok vyvážať značné množstvo do Únie.

               (7)

               Po preskúmaní dôkazov predložených žiadateľom, po porade s členskými štátmi a po tom, ako výrobné odvetvie Únie dostalo možnosť vyjadriť svoje pripomienky, Komisia 26. novembra 2015 začala prešetrovanie prostredníctvom vykonávacieho nariadenia (EÚ) 2015/2179 (7). Okrem toho podľa článku 3 uvedeného nariadenia Komisia colným orgánom nariadila, aby v súlade s článkom 14 ods. 5 základného nariadenia podnikli primerané kroky na registráciu dovozu výrobku, ktorý je predmetom preskúmania, zasielaného z Kórejskej republiky a vyrábaného a predávaného žiadateľom na vývoz do Únie.

         2.   Výrobok, ktorý je predmetom preskúmania

               (8)

               Výrobkom, ktorý je predmetom preskúmania, sú oceľové laná a káble vrátane uzavretých lán, s výnimkou lán a káblov z nehrdzavejúcej ocele, s maximálnym rozmerom prierezu presahujúcim 3 mm, zasielané z Kórejskej republiky, ktoré majú alebo nemajú deklarovaný pôvod v Kórejskej republike (ďalej len „výrobok, ktorý je predmetom preskúmania“), v súčasnosti patriace pod číselné znaky KN ex 7312 10 81, ex 7312 10 83, ex 7312 10 85, ex 7312 10 89 a ex 7312 10 98 (kódy TARIC 7312108113, 7312108313, 7312108513, 7312108913 a 7312109813).

         3.   Sledované obdobie

               (9)

               Sledované obdobie trvalo od 1. októbra 2014 do 30. septembra 2015. Údaje sa zhromažďovali od roku 2008 do konca sledovaného obdobia (ďalej len „obdobie prešetrovania“).

         4.   Prešetrovanie

               (10)

               Komisia o začatí preskúmania oficiálne upovedomila žiadateľa, ako aj zástupcov Kórejskej republiky. Zainteresované strany boli vyzvané, aby vyjadrili svoje stanoviská, a boli informované o možnosti požiadať o vypočutie. Neboli doručené žiadne žiadosti.

               (11)

               Komisia poslala žiadateľovi dotazník a dostala ho vyplnený v rámci stanovenej lehoty. Komisia si vyžiadala a ihneď overila všetky informácie, ktoré považovala za potrebné na účely preskúmania. V priestoroch žiadateľa sa uskutočnilo overovanie na mieste.

               (12)

               Komisia preskúmala, či boli splnené podmienky na udelenie oslobodenia podľa článku 11 ods. 4 a článku 13 ods. 4, najmä či:

                           —

                           žiadateľ počas obdobia prešetrovania použitého v prešetrovaní, ktoré viedlo k rozšíreniu opatrení, t. j. od 1. júla 2008 do 30. júna 2009, nevyvážal výrobok, ktorý je predmetom preskúmania,

                           —

                           žiadateľ začal vyvážať výrobok, ktorý je predmetom preskúmania, po skončení obdobia prešetrovania v rámci prešetrovania obchádzania opatrení,

                           —

                           žiadateľ nie je prepojený so žiadnym z vyvážajúcich výrobcov výrobku, ktorý je predmetom preskúmania, na ktorých sa vzťahujú platné antidumpingové clá, a že neobchádzal opatrenia uplatniteľné na oceľové laná a káble s pôvodom v ČĽR.

         C.   ZISTENIA

               (13)

               Prešetrovaním sa potvrdilo, že počas obdobia prešetrovania v rámci prešetrovania obchádzania antidumpingových opatrení, ktoré viedlo k rozšíreniu opatrení, t. j. od 1. júla 2008 do 30. júna 2009, žiadateľ nevyvážal do Únie výrobok, ktorý je predmetom preskúmania. Žiadateľ uskutočnil prvý vývoz výrobku, ktorý je predmetom preskúmania, po rozšírení opatrení na Kórejskú republiku, presnejšie v druhej polovici roku 2015.

               (14)

               Prešetrovanie ďalej potvrdilo, že žiadateľ nie je prepojený so žiadnymi čínskymi vývozcami alebo výrobcami, na ktorých sa vzťahujú antidumpingové opatrenia uložené vykonávacím nariadením (EÚ) č. 102/2012.

               (15)

               Okrem toho sa prešetrovaním potvrdilo, že žiadateľ je skutočným výrobcom výrobku, ktorý je predmetom preskúmania, a nie je zapojený do praktík obchádzania. Žiadateľ nakupuje na domácom trhu vyrábaný oceľový valcovaný drôt a ďalšie materiály (ako sú napríklad zinok a olovo), ale oceľový valcovaný drôt takisto dováža z Čínskej ľudovej republiky do Kórejskej republiky, kde sa tento drôt ďalej morí, ťahá, galvanizuje, druhýkrát ťahá, splieta a uzatvára vo výrobných priestoroch jeho spoločnosti. Hotový výrobok sa predáva na domácom trhu a vyváža sa aj do Spojených štátov, Ázie a Únie.

               (16)

               Tieto výrobné činnosti možno považovať za montážnu alebo kompletizačnú činnosť. V článku 13 ods. 2 základného nariadenia sa stanovujú podmienky, za ktorých bude montážna činnosť považovaná za obchádzanie opatrení. V písmene b) uvedeného článku je jednou z podmienok, že príslušné diely tvoria viac ako 60 % z celkovej hodnoty dielov zmontovaného výrobku. Počas prešetrovania sa zistilo, že podiel čínskych surovín používaných žiadateľom bol výrazne pod hranicou 60 % stanovenou v článku 13 ods. 2 písm. b) základného nariadenia. Percentuálny podiel použitých čínskych dielov (najmä surovín) bol 38 %. Ak je uvedená hranica prekročená, v článku 13 ods. 2 písm. b) sa požaduje, aby sa zistilo, či sa dosiahla hranica 25 % pridanej hodnoty (ďalej len „test pridanej hodnoty“). Hranica 60 % celkovej hodnoty dielov nebola prekročená. Na základe skutočných nákladov vzniknutých za sledované obdobie preto nebolo potrebné určiť, či sa dosiahla hranica 25 % pridanej hodnoty v zmysle článku 13 ods. 2 písm. b) základného nariadenia.

               (17)

               Žiadateľ začal s výrobou produktu, ktorý je predmetom preskúmania, v polovici roka 2015. V dôsledku mimoriadnych výrobných nákladov vzniknutých počas počiatočnej fázy výroby sa na základe štandardných výrobných nákladov (s výnimkou počiatočných nákladov a za predpokladu vysokej miery využitia výrobnej kapacity) vykonal ďalší výpočet. Zistilo sa, že podiel surovín s pôvodom v ČĽR už predstavoval viac ako 60 % celkovej hodnoty dielov finálneho výrobku (69 %). Z tohto dôvodu sa vykonal test pridanej hodnoty podľa článku 13 ods. 2 základného nariadenia. Uvedený test preukázal, že pridaná hodnota k dielom dovezeným z Čínskej ľudovej republiky bola výrazne nad hranicou 25 % výrobných nákladov, ako sa stanovuje v článku 13 ods. 2 písm. b) základného nariadenia. Usudzuje sa preto, že výrobné činnosti žiadateľa nepredstavujú obchádzanie opatrení v zmysle článku 13 ods. 2 základného nariadenia.

               (18)

               Prešetrovaním sa napokon potvrdilo, že žiadateľ nenakupoval hotový výrobok, ktorý je predmetom preskúmania, z Čínskej ľudovej republiky na účely jeho ďalšieho predaja alebo prekládky do Únie, a že spoločnosť bola schopná odôvodniť všetky svoje vývozy počas sledovaného obdobia.

               (19)

               Na základe zistení opísaných v odôvodneniach 13 až 18 Komisia dospela k záveru, že žiadateľ spĺňa podmienky na oslobodenie podľa článku 11 ods. 4 a článku 13 ods. 4 základného nariadenia.

               (20)

               O uvedených zisteniach bol informovaný žiadateľ a výrobné odvetvie Únie a bola im poskytnutá možnosť predložiť pripomienky. Žiadateľ uviedol, že súhlasí so zisteniami Komisie. Neboli predložené žiadne ďalšie pripomienky.

         D.   ÚPRAVA ZOZNAMU SPOLOČNOSTÍ OSLOBODENÝCH OD PLATNÝCH OPATRENÍ

               (21)

               V súlade s uvedenými zisteniami by sa žiadateľ mal pridať do zoznamu spoločností, ktoré sú oslobodené od antidumpingového cla uloženého vykonávacím nariadením (EÚ) č. 102/2012.

               (22)

               Ako je stanovené v článku 1 ods. 2 nariadenia (EÚ) č. 400/2010, uplatnenie výnimky je podmienené predložením platnej obchodnej faktúry, ktorá spĺňa požiadavky stanovené v prílohe k uvedenému nariadeniu, colným orgánom členských štátov. Ak sa takáto faktúra nepredloží, naďalej sa uplatňuje antidumpingové clo.

               (23)

               Okrem toho oslobodenie od rozšírených opatrení udelené na dovoz oceľových lán a káblov vyrábaných žiadateľom, v súlade s článkom 13 ods. 4 základného nariadenia, ostáva v platnosti pod podmienkou, že toto oslobodenie opodstatňujú skutočnosti potvrdené s konečnou platnosťou. Ak by nové dôkazy prima facie svedčili o opaku, Komisia môže začať prešetrovanie s cieľom zistiť, či je opodstatnené zrušenie výnimky.

               (24)

               Oslobodenie od rozšírených opatrení na dovoz oceľových lán a káblov vyrábaných žiadateľom sa udeľuje na základe zistení tohto preskúmania. Toto oslobodenie sa preto vzťahuje výlučne na dovoz oceľových lán a káblov zasielaných z Kórejskej republiky a vyrábaných uvedenou konkrétnou právnickou osobou. Na dovoz oceľových lán a káblov, ktoré vyrába akákoľvek spoločnosť, ktorej názov nie je konkrétne uvedený v článku 1 ods. 4 vykonávacieho nariadenia (EÚ) č. 102/2012, vrátane subjektov prepojených s konkrétne uvedenými spoločnosťami, by sa toto oslobodenie nemalo vzťahovať a tento dovoz by mal podliehať sadzbe zvyškového cla uloženého uvedeným nariadením.

               (25)

               Vykonávacie nariadenie (EÚ) č. 102/2012 naposledy zmenené vykonávacím nariadením (EÚ) 2016/90, by sa malo zmeniť s cieľom zahrnúť spoločnosť Daechang Steel Co. Ltd. do tabuľky uvedenej v článku 1 ods. 4

               (26)

               Opatrenia stanovené v tomto nariadení sú v súlade so stanoviskom výboru zriadeného podľa článku 15 ods. 1 nariadenia (ES) č. 1225/2009,]

         PRIJALA TOTO NARIADENIE:
   Článok 1
   Tabuľka uvedená v článku 1 ods. 4 vykonávacieho nariadenia (EÚ) č. 102/2012 naposledy zmeneného vykonávacím nariadením (EÚ) 2016/90 sa nahrádza takto:

               Krajina

               Spoločnosť

               Doplnkový kód TARIC

               Kórejská republika

               Bosung Wire Rope Co, Ltd., 568, Yongdeok-ri, Hallim-myeon, Gimae-si, Gyeongsangnam-do, 621-872

               A969

               Chung Woo Rope Co., Ltd, 1682-4, Songjung-Dong, Gangseo-Gu, Busan

               A969

               CS Co., Ltd, 287-6 Soju-Dong Yangsan-City, Kyoungnam

               A969

               Cosmo Wire Ltd, 4-10, Koyeon-Ri, Woong Chon-Myon Ulju-Kun, Ulsan

               A969

               Dae Heung Industrial Co., Ltd, 185 Pyunglim – Ri, Daesan-Myun, Haman – Gun, Gyungnam

               A969

               Daechang Steel Co., Ltd, 1213, Aam-daero, Namdong-gu, Incheon

               C057

               DSR Wire Corp., 291, Seonpyong-Ri, Seo-Myon, Suncheon-City, Jeonnam

               A969

               Goodwire MFG. Co. Ltd, 984-23, Maegok-Dong, Yangsan-City, Kyungnam

               B955

               Kiswire Ltd, 20th Fl. Jangkyo Bldg, 1, Jangkyo-Dong, Chung-Ku, Soul

               A969

               Manho Rope & Wire Ltd, Dongho Bldg, 85-2 4 Street Joongang-Dong, Jong-gu, Busan

               A969

               Line Metal Co. Ltd, 1259 Boncho-ri, Daeji-Myeon, Changnyeong-gun, Gyeongnam

               B926

               Seil Wire and Cable, 47-4, Soju-Dong, Yangsan-Si, Kyungsangnamdo

               A994

               Shin Han Rope Co., Ltd, 715-8, Gojan-Dong, Namdong-gu, Incheon

               A969

               Ssang YONG Cable Mfg. Co., Ltd, 1559-4 Song-Jeong Dong, Gang-Seo Gu, Busan

               A969

               Young Heung Iron & Steel Co., Ltd, 71-1 Sin-Chon Dong, Changwon City, Gyungnam

               A969

         Článok 2
   Colné orgány sa vyzývajú, aby zastavili registráciu dovozu vykonávanú podľa článku 3 vykonávacieho nariadenia (EÚ) 2015/2179. Za takto registrovaný dovoz sa nevyberá antidumpingové clo.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. júla 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 22.12.2009, s. 51.

      (2)  Nariadenie Rady (ES) č. 1796/1999 z 12. augusta 1999 o uložení konečného antidumpingového cla a o konečnom výbere uloženého dočasného cla na dovoz oceľových lán a káblov s pôvodom v Čínskej ľudovej republike, Maďarsku, Indii, Mexiku, Poľsku, Južnej Afrike a Ukrajine a o ukončení antidumpingového konania súvisiaceho s dovozmi s pôvodom v Kórejskej republike (Ú. v. ES L 217, 17.8.1999, s. 1).

      (3)  Nariadenie Rady (ES) č. 1858/2005 z 8. novembra 2005, ktorým sa ukladá konečné antidumpingové clo na dovoz oceľových lán a káblov s pôvodom v Čínskej ľudovej republike, Indii, Južnej Afrike a na Ukrajine po preskúmaní uplynutia platnosti opatrení podľa článku 11 ods. 2 nariadenia (ES) č. 384/96 (Ú. v. EÚ L 299, 16.11.2005, s. 1).

      (4)  Vykonávacie nariadenie Rady (EÚ) č. 102/2012 z 27. januára 2012, ktorým sa ukladá konečné antidumpingové clo na dovoz oceľových lán a káblov s pôvodom v Čínskej ľudovej republike a na Ukrajine, ktoré bolo rozšírené na dovoz oceľových lán a káblov zasielaných z Maroka, Moldavska a Kórejskej republiky, ktoré majú alebo nemajú deklarovaný pôvod v týchto krajinách, po preskúmaní pred uplynutím platnosti podľa článku 11 ods. 2 nariadenia (ES) č. 1225/2009, a ktorým sa ukončuje konanie týkajúce sa preskúmania pred uplynutím platnosti týkajúce sa dovozu oceľových lán a káblov s pôvodom v Južnej Afrike podľa článku 11 ods. 2 nariadenia (ES) č. 1225/2009 (Ú. v. EÚ L 36, 9.2.2012, s. 1).

      (5)  Vykonávacie nariadenie Rady (EÚ) č. 400/2010 z 26. apríla 2010, ktorým sa rozširuje konečné antidumpingové clo uložené nariadením (ES) č. 1858/2005 na dovoz oceľových lán a káblov s pôvodom okrem iného v Čínskej ľudovej republike na dovoz oceľových lán a káblov zasielaných z Kórejskej republiky bez ohľadu na to, či majú, alebo nemajú deklarovaný pôvod v Kórejskej republike, a ktorým sa ukončuje prešetrovanie týkajúce sa dovozu zasielaného z Malajzie (Ú. v. EÚ L 117, 11.5.2010, s. 1).

      (6)  Vykonávacie nariadenie Komisie (EÚ) 2016/90 z 26. januára 2016, ktorým sa mení vykonávacie nariadenie Rady (EÚ) č. 102/2012, ktorým sa po čiastočnom priebežnom preskúmaní podľa článku 11 ods. 3 nariadenia Rady (ES) č. 1225/2009 ukladá konečné antidumpingové clo na dovoz oceľových lán a káblov s pôvodom, okrem iného, na Ukrajine (Ú. v. EÚ L 19, 27.1.2016, s. 22).

      (7)  Vykonávacie nariadenie Komisie (EÚ) 2015/2179 z 25. novembra 2015 o začatí preskúmania vykonávacieho nariadenia Rady (EÚ) č. 102/2012, ktorým sa ukladá konečné antidumpingové clo na dovoz oceľových lán a káblov s pôvodom okrem iného v Čínskej ľudovej republike, ktoré bolo rozšírené na dovoz oceľových lán a káblov zasielaných z Kórejskej republiky, ktoré majú alebo nemajú deklarovaný pôvod v Kórejskej republike, na účely zistenia možnosti udelenia výnimky z týchto opatrení jednému kórejskému vývozcovi, zrušenia antidumpingového cla na dovoz od tohto vývozcu a podmienenia dovozu od tohto vývozcu registrácii (Ú. v. EÚ L 309, 26.11.2015, s. 3).


title: Vykonávacie nariadenie Komisie (EÚ) 2016/264 z 25. februára 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               26.2.2016

               SK

               Úradný vestník Európskej únie

               L 50/27

         VYKONÁVACIE NARIADENIE KOMISIE (EÚ) 2016/264
   z 25. februára 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. februára 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  236,2

                  MA

                  94,1

                  SN

                  174,1

                  TN

                  107,9

                  TR

                  110,0

                  ZZ

                  144,5

                  0707 00 05

                  MA

                  83,5

                  TR

                  171,2

                  ZZ

                  127,4

                  0709 91 00

                  TN

                  173,6

                  ZZ

                  173,6

                  0709 93 10

                  MA

                  41,8

                  TR

                  158,0

                  ZZ

                  99,9

                  0805 10 20

                  EG

                  47,1

                  IL

                  64,8

                  MA

                  50,6

                  TN

                  56,6

                  TR

                  63,7

                  ZZ

                  56,6

                  0805 20 10

                  IL

                  121,3

                  MA

                  89,3

                  TR

                  84,6

                  ZZ

                  98,4

                  0805 20 30, 0805 20 50, 0805 20 70, 0805 20 90

                  IL

                  137,8

                  JM

                  161,2

                  MA

                  109,3

                  TR

                  71,8

                  US

                  130,0

                  ZZ

                  122,0

                  0805 50 10

                  EG

                  90,7

                  MA

                  85,9

                  TR

                  88,1

                  ZZ

                  88,2

                  0808 10 80

                  CL

                  93,2

                  US

                  123,9

                  ZZ

                  108,6

                  0808 30 90

                  CL

                  221,4

                  CN

                  63,3

                  TR

                  156,1

                  ZA

                  91,4

                  ZZ

                  133,1

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.